tomron87/hebrew-wikipedia-sentences-corpus huggingface dataset:
בני יהודה תל אביבסיבובמכבי נתניהיריבהתוצאהיריבהתוצאהבית"ר נורדיה ירושלים3 - 1סיבוב ח'מ.ס.
דבורייה5 - 1הפועל נצרת עילית2 – 0שמינית הגמרהפועל באר שבע0 – 0 (4 - 2פ)הפועל עפולה2 – 0רבע הגמר (משחק ראשון)מכבי פתח תקווה1 - 01 – 1רבע הגמר (גומלין)1 - 1מכבי תל אביב1 - 0חצי הגמרהפועל חדרה1 - 0
בני יהודה הצטרפה למפעל בסיבוב ח', עם יתר קבוצות ליגת העל.
בסיבוב הראשון היא הוגרלה למשחק חוץ באצטדיון טדי מול בית"ר נורדיה ירושלים מליגה א'.
בדקה ה-16 עלתה המארחת ליתרון מפתיע מבעיטת עונשין של אבי יוסף, לאחר עבירה של השוער יהונתן שאבי על דייוויד גומז.
בדקה ה-67 איזן דור ג'אן את התוצאה, ושלוש דקות לאחר מכן השלים צמד שהעלה את בני יהודה ליתרון ראשון במשחק.
שלוש דקות לסיום קבע דולב חזיזה את תוצאת הסיום, 3-1 לבני יהודה.
בשמינית הגמר אירחה בני יהודה את הפועל נצרת עילית מהליגה הלאומית באצטדיון המושבה.
פעם נוספת התקשתה בני יהודה להתמודד מול קבוצה מליגה נמוכה יותר עד לשלבי הסיום של ההתמודדות.
דור ג'אן, בשערו השלישי במפעל, העלה את בני יהודה ליתרון ראשון בדקה ה-71. עשר דקות לאחר מכן קבע יובל אשכנזי את תוצאת הסיום, 2-0 לבני יהודה.
בני יהודה שוב זכתה להגריל קבוצה מליגה נמוכה יותר, כאשר הוגרלה ברבע הגמר מול הפועל עפולה.
במשחק הראשון באצטדיון העירוני עפולה העלה שי קונסטנטין את בני יהודה ליתרון בדקה ה-59. ארבע דקות לסיום הכפיל דור ז'אן, בשערו הרביעי המפעל, וקבע את תוצאת הסיום, 2-0 לבני יהודה.
בגומלין במושבה עלתה עפולה ליתרון ראשון בדקה ה-31 משער של יוריצה גרגץ, והייתה רחוקה שער ממחיקת יתרונה של בני יהודה מהמשחק הקודם, אך יאקוב סילבסטר איזן בדקה ה-55 וקבע 1-1 בסיום, ועם 1–3 בסיכום המפגשים עלתה בני יהודה לחצי הגמר.
בחצי הגמר פגשה בני יהודה את אלופת המדינה בסיום אותה העונה, מכבי תל אביב, באצטדיון טדי בירושלים.
שער בודד של יובל אשכנזי בדקה ה-77 קבע את תוצאת המשחק, 1-0 לבני יהודה, בדרך לגמר הגביע השמיני בתולדותיה.
מכבי נתניה פתחה את הופעותיה בגביע בסיבוב ח', כשאירחה את מ.ס.
דבורייה מליגה ב' באצטדיון נתניה.
אביב אברהם העלה את נתניה ליתרון לאחר תשע דקות בלבד וקבע את תוצאת המחצית, אך שלוש דקות בתוך המחצית השנייה איזנה דבורייה מרגליו של ויאם עמאשה.
ארבע דקות בלבד לאחר מכן חזרה נתניה להוביל משער של פאטוס בצ'יראי, גיא מלמד הוסיף צמד (65 ו-77) ואביב אברהם, שפתח את מסכת השערים, השלים צמד בתוספת הזמן וקבע את תוצאת הסיום, 5-1 לנתניה.
בשמינית הגמר שוב הוגרלה מכבי נתניה כקבוצה הביתית, כאשר אירחה את הפועל באר שבע.
על אף שהאורחת נחשבה לעדיפה, ושחקנה של נתניה ניקו אולסק הורחק בכרטיס צהוב שני בדקה ה-71, המשחק וההארכה הסתיימו ללא שערים.
בדו-קרב הפנדלים עצר דני עמוס את הניסיונות של מרואן כבהא ושל מאור מליקסון, כאשר מנגד בעט דודי תירם לעמוד השער.
את הבעיטה החמישית כבש גיא מלמד עבור נתניה ושלח אותה לרבע הגמר עם 2–4 בדו-קרב.
ברבע הגמר שוב פגשה נתניה יריבה מהליגה הבכירה, כאשר הוגרלה למפגש כפול מול מכבי פתח תקווה.
במשחק הראשון בנתניה הכריע בצ'יראי במבצע אישי את ההתמודדות בדקה ה-47, 1-0 לנתניה בסיום.
בגומלין במושבה, המשיך בצ'יראי להוביל את התקפת נתניה וכבש שתי דקות לסיום את שער היתרון של נתניה.
תומאש סיבוק איזן דקה אחת בתוך תוספת הזמן, אך פתח תקווה כשלה לכבוש בשנית, והמשחק הסתיים בשוויון 1-1. בסיכום, 2-1 לנתניה, שמעפילה לחצי הגמר.
בחצי הגמר פגשה נתניה את הפועל חדרה, יריבתה לפלייאוף העליון בליגת העל באותה העונה.
המשחק התקיים באצטדיון בנתניה, אצטדיונן הביתי של שתי הקבוצות, בעקבות בקשתן להזיזו מאצטדיון טדי.
השער היחיד במפגש נכבש כבר בדקה ה-25, כאשר גבי קניקובסקי בעט היטב ממרחק וקבע את תוצאת המשחק.
שתי דקות החמיץ בצ'יראי מהנקודה הלבנה, ובסיום 0–1 לנתניה בדרך לגמר החמישי בתולדותיה.
בני יהודה של המאמן יוסי אבוקסיס עלתה למשחק במערך של שלושה בלמים - דן מורי, קרלוס קוויאר ואיציק עזוז, כאשר בהתקפה מאוויס צ'יבוטה ויאקוב סילבסטר שמטרתם הייתה לכבוש בהתקפות מעבר מהירות.
מנגד, סלובודאן דראפיץ' חסר את הקפטן ויקי כחלון, שהורחק מול מכבי תל אביב במחזור הליגה שנערך מספר ימים קודם לכן, ועלה במערך של 4-4-2. פאטוס בצ'יראי וגיא מלמד הובילו את ההתקפה, כאשר מאחוריהם גבי קניקובסקי.
המשחק נפתח בשער מרהיב של גיא מלמד כבר בדקה הרביעית.
שחקנה של נתניה קיבל כדור במרכז השדה, התקדם ובעט בעוצמה מכשלושים מטרים לקורה ולפינה הגבוהה של אמיליוס זובאס, וקבע 0–1 לשחקניו של דראפיץ'.
דקה לאחר מכן, החמיץ סילבסטר מתוך הרחבה את ההזדמנות של בני יהודה לשוויון מהיר.
צ'יבוטה אף הוא ניסה לאזן בדקה ה-19, אך הבעיטה שלו מחוץ לרחבה נהדפה על ידי דני עמוס לקרן.
בדקה ה-29 נאלצה בני יהודה לבצע חילוף ראשון כפוי, לאחר שאיסמאילה סורו נפגע מתיקול של עלי מוחמד והוחלף בתאמבי סגס.
חמש דקות אחר כך התקרבה בני יהודה לשוויון כאשר שי קונסטנטין בעט כדור חופשי מכ-17 מטרים, החליק תוך כדי הבעיטה והכדור השטוח והחזק נעצר רק בעמוד ויצא.
בדקת הסיום של המחצית חטף צ'יבוטה לאחר מסירה חלשה בהגנת נתניה שלא הגיעה ליעדה, חדר לרחבה ובעט שטוח, עמוס קלט.
במחצית, 1-0 למכבי נתניה, הודות לשער המוקדם של מלמד.
בני יהודה עלתה למחצית השנייה בגישה התקפית וחיפשה שוויון.
בדקה ה-54 שלח צ'יבוטה כדור מאגף שמאל אל הפינה הימנית של תיבת החמש.
הכדור עבר את כל שחקני ההגנה של נתניה והגיע לקונסטנטין, שמקרוב בעט גבוה מעל לשער.
לאחר דקות ארוכות ללא מצבים ממשיים לכיבוש, הצליחה בני יהודה להשוות את התוצאה.
דור ג'אן, שעלה לשחק רק בדקה ה-75, הצליח להשיג את השוויון בדקה ה-82. קונסטנטין פרץ מימין והעביר כדור רוחב, וג'אן מקרוב כבש בנגיעה, 1-1. התוצאה נשמרה עד לסיום, והקבוצות הלכו להכרעה בהארכה.
לאחר שלא הפגינו יכולת התקפית ראויה לאורך המשחק, חזרה נתניה לחפש את שער היתרון.
שבע דקות בתוך ההארכה ניסה יאחמיר היקה את מזלו בבעיטה מרחוק, אך זובאס הדף לקרן.
בהמשך ניסה גם קניקובסקי מתוך הרחבה, אך נבלם אצל שחקן הגנה כתום.
מנגד, פעולה יפה של עמית זנטי, שפרץ משמאל ועבר שני שחקנים, הסתיימה בבעיטה שנהדפה אצל עמוס.
דור ג'אן הגיע לכדור החוזר אך מעד ולא הצליח לבעוט לשער, ונתניה נמנעה מספיגה.
בתוך תוספת הזמן של ההארכה, ביצע דולב אזולאי עבירה גסה כששלח רגל גבוהה ופגע בזנטי.
השופט איתן שמואלביץ' שלף לעברו כרטיס אדום ישיר.
המשחק הלך להכרעה בדו-קרב פנדלים.
שתי הקבוצות כבשו את כל ארבע הבעיטות הראשונות שלהן, והגיעו לבעיטה החמישית והמכרעת בשוויון 4-4. זובאס הדף את הבעיטה של קניקובסקי, בעוד עמוס הצליח רק להדוף את הבעיטה של אשכנזי, שקבע 4–5 לבני יהודה בדו-קרב, וזכייה רביעית למועדון בגביע המדינה.
גמר גביע המדינה בכדורגל 2018 התקיים באצטדיון טדי בירושלים ב-9 במאי 2018, ובו נקבע כי מחזיקת גביע המדינה בכדורגל 2017/2018 היא הפועל חיפה, שניצחה במשחק את בית"ר ירושלים בתוצאה 1–3 בהארכה, לאחר שוויון 1-1 בתום הזמן החוקי.
הייתה זו המהדורה ה-79 של גביע המדינה, וה-65 מאז קום המדינה.
הפועל חיפה זכתה בגביע הרביעי בתולדותיה, והראשון מזה 44 שנים.
זכייתה האחרונה הייתה בתואר הייתה בעונת 1973/1974, אז גם כן נזקקה להארכה כדי לנצח במשחק הגמר את הפועל פתח תקווה.
הייתה זו הופעתה התשיעית במעמד גמר הגביע, והשמינית מאז קום המדינה, כאשר הופעתה האחרונה הייתה בעונת 2003/2004, אז העפילה לגמר על אף ששיחקה באותה העונה בליגת המשנה, והפסידה במשחק הגמר 4-1 לבני סכנין.
מנגד, בית"ר ירושלים העפילה לגמר ה-11 בתולדותיה, והראשון מאז גברה 1–2 על מכבי חיפה בגמר גביע המדינה 2009. מאזנה ערב משחק הגמר - שבע זכיות בגביע ושלושה הפסדים במעמד הגמר.
הקבוצות מעולם לא נפגשו במעמד הגמר קודם לכן, אך נפגשו במסגרת הגביע חמש פעמים בעבר, כאשר הפועל חיפה ניצחה שלוש פעמים ובית"ר ירושלים ניצחה פעמיים.
הפועל חיפה הדיחה את בית"ר ברבע גמר בעונת 1962/1963, בה המשיכה עד לזכייה בגביע, בסיבוב השמיני בשנת 1987/1988 במשחק שהתקיים בימק"א ירושלים, ובשמינית גמר הגביע בעונת 2003/2004, בה המשיכו כל הדרך לגמר.
בית"ר מנגד ניצחה בפנדלים ברבע גמר הגביע לעונת 1969/1970, ובשמינית גמר הגביע לעונת 1985/1986, שבסיומה הניפה בית"ר את הגביע הרביעי שלה.
במשחק הגמר העלה מקסים פלקושצ'נקו את הפועל חיפה ליתרון בדקה ה-28, אך דקה לאחר מכן איזן גאטאן וארן את התוצאה.
לאחר שוויון 1-1 בתום תשעים דקות, עבר המשחק להארכה, שם הבקיע שמואל שיימן בדקה האחרונה של החצי הראשון של ההארכה.
שתי דקות בתוך תוספת הזמן של ההארכה, קבע אלון תורג'מן את תוצאת המשחק, 3-1 להפועל חיפה בסיום.
בית"ר ירושליםסיבובהפועל חיפהיריבהתוצאהיריבהתוצאההפועל ראשון לציון2 - 1סיבוב ח'הפועל פתח תקווה2 - 1הפועל מרמורק2 – 1שמינית הגמרהפועל עכו2 – 1הפועל כפר סבא2 - 0רבע הגמר (משחק ראשון)מכבי חיפה2 – 20 - 0רבע הגמר (גומלין)1 – 1עירוני קריית שמונה3 - 2חצי הגמרהפועל רעננה0 – 0 (4 - 3פ)
הפועל חיפה הצטרפה למפעל בסיבוב ח', עם יתר קבוצות ליגת העל, והוגרלה למשחק חוץ באצטדיון המושבה מול הפועל פתח תקווה מהליגה הלאומית.
בדקה ה-13 עלתה חיפה ליתרון מרגליו של ראדו גינסארי.
נס זמיר איזן בדקה ה-31, אך בדקה ה-52 קבע חנן ממן את תוצאת הסיום, 2-1 להפועל חיפה.
בשמינית הגמר שוב הוגרלה הפועל חיפה למשחק חוץ, כאשר יצאה לאצטדיון טוטו עכו למפגש מול הפועל עכו מליגת העל.
אלון תורג'מן העלה את חיפה ליתרון לאחר 16 דקות, אך חמש דקות לאחר מכן איזנה עכו מרגליו של בן אז'ובל.
דקה אחת בתוך תוספת הזמן של ההתמודדות השלים תורג'מן צמד בשער דרמטי שהעניק לקבוצתו את הכרטיס לרבע הגמר, 2-1 בסיום להפועל חיפה.
הגרלת רבע הגמר זימנה להפועל חיפה מפגש כפול מול יריבתה העירונית, מכבי חיפה.
שני המפגשים נערכו באצטדיון סמי עופר, כאשר המשחק הראשון היה משחקה הביתי של מכבי חיפה.
במשחק זה עלו הירוקים ליתרון מהיר, כאשר בדקה העשירית ניצל ניקיטה רוקאביציה טעות של שוער הפועל רן קדוש וקבע 0–1. חמש דקות לאחר מכן הכפילה מכבי חיפה את התוצאה משער של סנטיהו סלליך.
בדקה ה-57 הצליחה הפועל חיפה לצמק משער גביע שלישי ברציפות של תורג'מן.
בדקה ה-76 השלימה הפועל חיפה את החזרה שלה למשחק עם שער שוויון של גבריאל תאמאש, בבעיטה מכשלושים מטרים לחיבורי השער של עומרי גלזר.
בסיום, שוויון 2-2 וההכרעה עברה לגומלין.
במשחק הגומלין שוב עלתה מכבי חיפה ליתרון ראשון, כאשר שלומי אזולאי כבש את שערו הראשון במדי מכבי חיפה וקבע 0–1. טעות של גלזר בדקה האחרונה של המחצית סידרה להפועל חיפה הזדמנות פז, ותורג'מן ניצל זאת כדי לאזן.
בסיום, שוויון 1-1, שהספיק להפועל חיפה להעפיל לחצי הגמר בזכות חוק שערי חוץ.
בחצי הגמר פגשה הפועל חיפה את הפועל רעננה באצטדיון סמי עופר.
המפגש לא התעלה לרמה גבוהה, ובתום ההארכה נותרה התוצאה על שוויון 0-0. ההכרעה עברה לדו-קרב פנדלים.
שתי הקבוצות רשמו החמצה אחת בשלוש הבעיטות הראשונות (תומר סויסה מרעננה ותורג'מן מהפועל חיפה), ובמהלכן אף הורחק מוחמד עלי קמארה מרעננה, שביצע תנועה מגונה לעבר קהל אוהדי חיפה לאחר ביצוע מדויק של הפנדל השלישי.
בעקבות ההחמצה של ריסטו מיטרבסקי בבעיטה הרביעית, הגיעה רעננה לפנדל החמישי שלה במצב של שוויון 3-3, כאשר ביצוע מדויק של שמעון אבו חצירא היה מכריע את ההתמודדות, אך הוא בעט חלש ונעצר אצל ארנסטס שטקוס.
דור מלול כבש את הפנדל השישי של חיפה, אור דסה מנגד שוב נעצר אצל שטקוס, והפועל חיפה הצליחה להשיג את הכרטיס לגמר הגביע.
בית"ר ירושלים החלה את דרכה במפעל בסיבוב ח' מול הפועל ראשון לציון מהליגה הלאומית.
בית"ר נקלעה לפיגור בדקה ה-18 משער של עומרי שקל, אך חמש דקות לאחר מכן איזן גאטאן וארן את התוצאה.
שתי דקות למחצית השלים וארן צמד והשלים מהפך לזכות בית"ר, שנשארה בעשרה שחקנים לאחר הרחקתו של אריק סאבו בכרטיס אדום בדקה ה-57. בסיום, 2-1 לבית"ר.
בשמינית הגמר שוב פגשה בית"ר ביריבה מהלאומית, כשאירחה את הפועל מרמורק.
בדקה ה-19 כבש וארן בנגיחה את שער היתרון של בית"ר.
שש דקות לאחר מכן השלים וארן צמד שני ברציפות בגביע, וקבע 0–2 לבית"ר.
בדקה ה-32 הצליחה מרמורק לחזור למשחק עם שער של ניקולאי דיולגרוב, אך לא הצליחה להשיג את השוויון למרות משחק חלש של המארחת, ובסיום 1–2 לבית"ר בדרך לרבע הגמר.
בית"ר המשיכה את דרכה מול יריבה שלישית מהלאומית, הפועל כפר סבא.
המשחק הראשון נערך באצטדיון לויטה בכפר סבא, ובדקה ה-42 המשיך וארן בכושר הכיבוש שלו במסגרת הגביע, כשהעלה את בית"ר ליתרון על אף שהיה בעמדת נבדל.
היה זה שערו החמישי של וארן במסגרת הגביע באותה העונה, והוא היה לכובש היחיד של בית"ר במפעל עד אז.
בדקה השישים הכפילה בית"ר את התוצאה בעקבות שער עצמי של מיקי יאזו, ובסיום 0–2 לבית"ר, שהשיגה מקדמה משמעותית לקראת הגומלין.
משחק הגומלין באצטדיון טדי לא התעלה לרמה גבוהה, ולאחר שוויון 0-0, השלימה בית"ר את העפלתה לחצי הגמר בזכות הניצחון במשחק הראשון
בחצי הגמר פגשה בית"ר לראשונה במפעל לעונה זו יריבה מליגת העל, כאשר שיחקה באצטדיון סמי עופר מול עירוני קריית שמונה.
בדקה ה-31 נקלעה בית"ר לפיגור לאחר שמוחמד שכר הכניע את בוריס קליימן וקבע את תוצאת המחצית.
בדקה ה-53 נגח יאקוב סילבסטר את השוויון של בית"ר, ובדקה ה-79 השלים צמד ומהפך במשחק, 2-1 לבית"ר.
בדקה ה-88 התקרבה בית"ר לגמר, לאחר אירוע חריג.
סילבסטר הפריע למהדי זועבי, שוער קריית שמונה, לשחרר את הכדור.
בתגובה דחף זועבי את סילבסטר והשופט קבע פנדל לבית"ר ירושלים.
סאבו דייק מהנקודה וקבע 1–3 לבית"ר.
שלוש דקות בתוך תוספת הזמן כבש עידן נחמיאס בנגיחה את השער המצמק של קריית שמונה, אך בסיום 2–3 לבית"ר ירושלים, שמעפילה לגמר ה-11 בתולדותיה
לקראת משחק הגמר, שתי הקבוצות עלו במערך דומה של 4-3-3. מאמן הפועל חיפה, ניר קלינגר, שכבר זכה בגביע עם מכבי תל אביב בעונת 2004/2005, שילב בהרכב את גילי ורמוט, אלון תורג'מן ועדן בן בסט בהתקפה.
דור מלול, שכמו בן בסט היה בספק לכשירותו לקראת ההתמודדות, פתח בעמדת המגן הימני.
מנגד, העלה בני בן זקן מערך דומה, כאשר חן עזרא וגאטאן וארן בכנפיים ואיתי שכטר במרכז ההתקפה.
הירושלמים אף נהנו מיתרון ביתיות, כאשר משחק הגמר התקיים באצטדיון טדי, אצטדיונה הביתי של בית"ר.
המשחק נפתח בניסיונות התקפיים משני הצדדים.
ההזדמנות הממשית הראשונה לזכות בית"ר הגיעה לאחר 14 דקות, כאשר חן עזרא בעט מתוך הרחבה לידיו של ארנסטס שטקוס.
מנגד, הגיעה הפועל חיפה למצב קורץ חמש דקות לאחר מכן, כאשר ורמוט הגביה לרחבה מימין, מקסים פלקושצ'נקו השתלט ובעט שטוח בעוצמה, אך הכדור החמיץ במעט את המסגרת.
בדקה ה-25 שוב התקרבה בית"ר לכיבוש, לאחר שאופיר קריאף ניסה בבעיטה מחוץ לרחבה, אך שטקוס הדף לקרן.
בדקה ה-28 נפל השער הראשון במשחק.
שמואל שיימן הגביה משמאל לרחבה, ראדו גינסארי נגח לא טוב רק עד אריק סאבו.
האחרון הרחיק חלש עד פלקוצ'נקו שעצר על החזה ומכ-24 מטרים בעט מהאוויר.
הכדור הלך למרכז השער שם המתין בוריס קליימן, אך השוער הבית"רי טעה והצליח רק להדוף את הכדור לתוך הרשת, 1-0 להפועל חיפה.
היתרון החזיק מעמד דקה אחת בלבד, ובית"ר מיהרה להשיג את השוויון.
קלאודמיר פריירה הגביה כדור חופשי מאגף ימין, מרחק כארבעים מטרים מהשער.
הכדור הגיע לתוך הרחבה של הפועל חיפה, שחקני ההגנה לא כיסו היטב את וארן שהתרומם ונגח לקרקע ופנימה, שוויון 1-1 מהיר באצטדיון טדי.
בית"ר שאבה עידוד משער השוויון וחיפשה להפוך את התוצאה לפני תום המחצית.
קריאף שוב ניסה את כוחו מנקודה דומה, כעשרים מטרים אלכסונית מצד שמאל, אך שוב שטקוס הגיב היטב והדף, ובן בסט היה במקום כדי להרחיק את הכדור.
עד לסיום המחצית לא נרשמו הזדמנויות מיוחדות, והתוצאה בהפסקה - שוויון 1-1 בטדי.
בדקה השישים התקרבה בית"ר להשלים את המהפך.
כדור קרן מאגף ימין הוגבה לרחבה, גבריאל תאמאש נגח בעוצמה לכיוון שערה של קבוצתו, אך שטקוס בתגובה מהירה הציל את הבלם משער עצמי.
בית"ר הוסיפה להיות מסוכנת יותר, והתקרבה שוב למהפך בדקה השמונים, כאשר כדור חופשי של קלאודמיר מצד שמאל מצא את ראשו של יאקוב סילבסטר המחליף, והאחרון ממצב נוח נגח מעל לשער.
ההתמודדות הגיעה לסיומה בשוויון 1-1, והקבוצות הלכו להכרעה בהארכה.
לאחר שלא הצליחה להגיע למצבים מסוכנים במשך דקות ארוכות, הצליחה הפועל חיפה לעלות פעם נוספת על לוח התוצאות בשער מרהיב, בתוך תוספת הזמן של חציה הראשון של ההארכה.
ורמוט מסר שמאלה לכיוונו של שיימן, שעבר את דוד קלטינס ומכעשרים מטרים בעט ברגל ימין החלשה שלו כדור לחיבורים הקרובים של קליימן, 2-1 לחיפה שחוזרת להוביל במשחק הגמר.
הייתה זו הבעיטה הראשונה של הפועל חיפה למסגרת של בית"ר מאז המחצית הראשונה של ההתמודדות.
בדקה ה-112 דרשה הפועל חיפה פנדל לזכותה, לאחר הכשלה של טל כחילה על בן בסט ברחבה, אך השופט לירן ליאני הורה להמשיך.
בית"ר חיפשה את השוויון כאשר בדקות הסיום השוער קליימן אף עולה לרחבת הפועל חיפה במהלך ביצוע קרנות כדי לנסות ולאיים על השער, ללא הועיל.
בית"ר הוסיפה לתקוף עם כל שחקני השדה שלה, ובתוספת הזמן של ההארכה השלימה הפועל חיפה שער שלישי שקבע את תוצאת המשחק.
בית"ר נותרה דלילה בחלק האחורי, מאמון קשוע המחליף פרץ מימין ומסר למרכז, שם המתין תורג'מן.
החלוץ הספיק לעצור את הכדור ולבעוט בעוצמה מתוך הרחבה לפינה, 3-1 להפועל חיפה, שזוכה בגביע הרביעי בתולדותיה, וחזרה להיות מחזיקת הגביע לראשונה אחרי 44 שנים.
גמר גביע המדינה בכדורגל 2017 התקיים באצטדיון טדי בירושלים ב-25 במאי 2017, ובו נקבע כי מחזיקת גביע המדינה בכדורגל 2016/2017 היא בני יהודה תל אביב, שניצחה במשחק את מכבי תל אביב 4-3 בדו-קרב בעיטות עונשין, לאחר שוויון 0-0 בתום הארכה.
הייתה זו המהדורה ה-78 של גביע המדינה, וה-64 מאז קום המדינה.
בני יהודה זכתה בגביע השלישי בתולדותיה, והראשון מאז 1981, אז גם כן נזקקה לדו-קרב פנדלים כדי לנצח במשחק הגמר את הפועל תל אביב.
הייתה זו הופעתה השביעית במעמד גמר הגביע, והראשונה מאז ההפסד 1–3 להפועל תל אביב בגמר 2010. מנגד, מכבי תל אביב, שיאנית ההופעות במשחקי הגמר, העפילה לגמר ה-36 בתולדותיה, והשלישי ברציפות, לאחר שהפסידה במשחק הגמר הקודם 1-0 למכבי חיפה, וניצחה ב-2015 6-2 את הפועל באר שבע.
מאזנה ערב משחק הגמר היה, 23 זכיות בגביע ו-12 הפסדים במשחק הגמר.
שתי הקבוצות כבר נפגשו בעבר במעמד הגמר, כאשר בגמר גביע המדינה 1965 גברה מכבי תל אביב 1–2 על בני יהודה בהארכה, וזכתה בגביע ה-12 בתולדותיה.
במשחק הגמר לא נכבשו שערים בזמן החוקי ובמהלך ההארכה.
בדו-קרב הפנדלים, הייתה רחוקה מכבי מרחק בעיטה מדויקת של יוסי בניון כדי לזכות בתואר, אך הוא החמיץ, והדו-קרב המשיך לבעיטה שישית.
טל בן-חיים רשם החמצה שלישית ברציפות למכבי, וסתיו פיניש הכריע לזכות בני יהודה.
מכבי תל אביבסיבובבני יהודה תל אביביריבהתוצאהיריבהתוצאההפועל בני לוד3 - 0סיבוב ח'הפועל עכו3 – 3 (4 - 3פ)הפועל רעננה1 – 1 (4 - 2פ)שמינית הגמרהפועל אשקלון4 – 0מכבי פתח תקווה1 - 0רבע הגמר (משחק ראשון)מ.ס.
מכבי תל אביב פתחה את דרכה לגמר שלישי ברציפות בסיבוב ח', כשהתארחה אצל הפועל בני לוד מהליגה הלאומית באצטדיון העירוני בלוד.
מכבי הגיעה למפגש עם המנהל המקצועי ג'ורדי קרוייף כמאמן זמני.
וידאר קיארטאנסון קבע 0–1 למכבי בדקה ה-23, והשלים צמד תוך שלוש דקות לאחר שנגח פנימה מכדור קרן.
בדקה ה-57 קבע יוסי בניון את תוצאת המשחק, 3-0 למכבי תל אביב.
בשמינית הגמר יצאה מכבי, עדיין עם קרויף על הקווים, למשחק חוץ מול הפועל רעננה באצטדיון נתניה, בו אירחה אף היא את משחקיה באותה העונה.
לאחר תשעים דקות חלשות ללא שערים, עבר המשחק להכרעה בהארכה.
בדקה ה-102 הצליחה מכבי לעלות ליתרון, כאשר קיארטאנסון נגח לרשת.
בדקה ה-119 פסק השופט איתן שמואלביץ', בהחלטה שנויה במחלוקת, לפנדל לזכותה של רעננה, לאחר שבניון ספק הכשיל את מוחמד שכר ברחבה.
שמעון אבו חצירא כבש את שערו הראשון ברעננה, ואיזן לשוויון 1-1 בדרך לדו-קרב פנדלים.
במהלך הדו-קרב החמיצה רעננה פעמיים, כאשר פרדראג ראיקוביץ' עצר את הבעיטה של בן בנימין ורוג'רס קולה בעט מעל לשער.
מכבי עם, ארבע בעיטות מדויקות, ניצחה 2–4 והעפילה לרבע הגמר
ברבע הגמר פגשה מכבי לצמד מפגשים את מכבי פתח תקווה.
המשחק הראשון נערך במושבה, ובו לאחר דקות ארוכות ללא שער, נכנס טל בן-חיים כמחליף אצל ג'ורדי קרויף, ובדקה ה-76, ארבע דקות לאחר שנכנס, כבש במבצי אישי מרשים וקבע 0–1 לאורחת.
דקה לסיום, ובן-חיים סחט פנדל לאחר שהשוער דני עמוס הכשיל אותו ברחבה.
בן-חיים עצמו ניגש לבעוט, אך עמוס עצר, ובסיום 0–1 למכבי תל אביב.
הגומלין נערך באצטדיון בנתניה, ולראשונה עלתה מכבי למשחק גביע תחת המאמן החדש, ליטו וידיגל.
בדקה החמישים העלה קיארטאנסון את מכבי ליתרון 0–1, אך כעבור ארבע דקות בלבד השוותה פתח תקווה משער של גיא מלמד.
בחצי הגמר זימנה ההגרלה למכבי תל אביב מפגש מעניין מול בית"ר ירושלים באצטדיון סמי עופר.
ארון שוינפלד, שפתח במפתיע במקומו של קיארטאנסון, העלה את מכבי ליתרון בנגיחה לאחר 18 דקות בלבד.
בדקה השישים כבש דור מיכה, שהחליף במחצית את ברק יצחקי שנפצע, וקבע 0–2 למכבי.
דקה לסיום צימק חן עזרא את התוצאה בבעיטה חזקה מתוך הרחבה, אך בית"ר לא הצליחה לכבוש שער נוסף בזמן שנותר ומכבי, עם ניצחון 1–2, העפילה לגמר הגביע בפעם השלישית ברציפות.
בסיבוב הראשון היא הוגרלה למשחק חוץ באצטדיון טוטו עכו מול הפועל עכו מהליגה הלאומית.
המשחק הקצבי ורב-השערים נפתח עם שער מוקדם של אנטוניו מרשיץ' בפנדל, כבר לאחר חמש דקות.
יונתן כהן הכפיל עבור בני יהודה בדקה ה-23 וקבע 0–2 לבני יהודה במחצית.
בחצי השני נכנעה בני יהודה לשלושער של עידו אקסברד, שצימק בדקה החמישים, איזן עשר דקות לאחר מכן, ובדקה ה-78 השלים מהפך עבור עכו.
אלמוג בוזגלו הצליח לאזן את התוצאה שלוש דקות מאוחר יותר וקבע 3-3. לאחר שלא נכבשו שערים בהארכה, עבר המשחק להכרעה בדו-קרב פנדלים, ובו עצר השוער הליטאי של בני יהודה את בעיטותיהם של משה מישאלוף ושל אדריאן רוצ'ט, ובני יהודה ניצחה 3–4 בדרך לשמינית הגמר.
בשמינית הגמר התארחה בני יהודה אצל הפועל אשקלון מליגת העל באצטדיון סלה.
לאחר שהתקשתה בסיבוב הקודם, רשמה בני יהודה ניצחון מוחץ בשלב השמינית.
בדקה העשרים כבש אלון תורג'מן בנגיחה את שער היתרון של בני יהודה, וכעבור עשר דקות השלים צמד לאחר מבצע אישי.
בדקה ה-43 כבש נריוס ואלסקיס, בהופעת הבכורה שלו במועדון, את השער השלישי של בני יהודה.
שתי דקות לסיום השלים גם ואלסקיס צמד אישי, ובני יהודה ברבע הגמר עם 0–4 באשקלון.
ברבע הגמר פגשה בני יהודה לצמד מפגשים את מ.ס.
אשדוד, והתארחה באצטדיון הי"א באשדוד למשחק הראשון.
כבר בדקה התשיעית עלתה בני יהודה ליתרון מנגיחה של טל כחילה.
בדקה ה-24 איזן לוסיו מרניאו בנגיחה לחיבורי השער של זובאס.
בני יהודה השיבה לעצמה את היתרון משער של יונתן כהן בדקה ה-59, ובדקה ה-76 כבש בוזגלו את השלישי של בני יהודה בהתקפה מתפרצת.
עשר דקות לאחר מכן קבע פדרו גלבאן את תוצאת הסיום, 4-1 לבני יהודה.
משחק הגומלין התקיים באצטדיון המושבה, בו אירחה בני יהודה את משחקיה באותה העונה, ובו העלה טל כחילה את בני יהודה ליתרון בדקה החמישים.
דקה אחת לסיום ההתמודדות קבע יונתן כהן 0–2 לבני יהודה, שמעפילה לחצי הגמר עם 1–6 בסיכום שני המפגשים.
בחצי הגמר פגשה בני יהודה את הנציגה היחידה מהלאומית בשלב חצי הגמר, הפועל רמת-גן, באצטדיון סמי עופר שבחיפה.
בני יהודה הצליחה לגבור 0–1 על רמת-גן משער של יונתן כהן בדקה ה-22, בדרך לגמר הגביע השביעי בתולדותיה.
בני יהודה הגיעה למשחק ללא מאמן קבוע על הקווים, כאשר כפיר אדרי, ששיחק בעברו בשתי הקבוצות, הוביל את הקבוצה כמאמן זמני מאז סיום דרכו של ניסן יחזקאל.
שתי הקבוצות עלו במערך דומה של 4-3-3, כאשר אדרי פתח ללא איציק עזוז ופדרו גלבאן, שפתחו על הספסל.
בהרכב הועדפו מאור קנדיל ושון גולדברג כמגנים, בעוד רועי גורדנה עלה כקפטן בקישור האחורי.
בחלק ההתקפי, יונתן כהן, נריוס ואלסקיס ואלון תורג'מן פתחו בשלישייה הקדמית.
מנגד, ליטו וידיגל הוביל את הצהובים במה שהיה למשחקו האחרון כמאמן הקבוצה.
במערך דומה לזה של בני יהודה, עלתה מכבי עם אלי דסה באגף ימין, הקפטן שרן ייני עלה כמגן שמאלי, גל אלברמן שיחק מאחורי אייל גולסה ורובן מיקאל בקישור.
החלק ההתקפי הורכב מוידאר קיארטאנסון, דור מיכה וטל בן-חיים.
ההזדמנות הראשונה במשחק הגיעה לאחר 12 דקות, כאשר אלברמן ניסה בבעיטה ממרחק לאחר כדור קרן, אך החמיץ במעט את המסגרת.
לאחר דקות ארוכות ללא מצבים, הגיעה מכבי להזדמנות נוספת בדקה ה-31, כאשר מיכה מסר מתוך הרחבה לגולסה, שעצר, כיוון ובעט לחיבורים הרחוקים, אך הכדור עלה מעל לשער.
חמש דקות לאחר מכן ניסתה בני יהודה בהתקפה מתפרצת, שבסיומה ניסה יונתן כהן בבעיטה מתוך הרחבה, אך גם הוא לא מצא את המסגרת.
עד לסיום המחצית לא נרשמו הזדמנויות משמעותיות נוספות, שוויון 0-0 בהפסקה.
כבר בפתיחת המחצית השנייה התקרבה מכבי לשער יתרון.
בדקה ה-49 הגביה מיקאל קרן מאגף ימין, ייני נותר פנוי ברחבה והגיע היטב לנגיחה, אך הכדור עלה מעל למשקוף.
חמש דקות לאחר מכן, השתלט אלברמן על הרחקה לא טובה ובעט מחוץ לרחבה כדור שטוח וחזק, שחלף ליד העמוד.
מכבי המשיכה לשלוט, אך בדקה ה-59 הייתה קרובה בני יהודה לכבוש בהתקפת מעבר.
גורדנה שלח כדור לאגף שמאל של הרחבה, אנטוניו מרשיץ' השתלט ובעט כדור חזק ומפתיע מזווית קשה לפינה הקרובה, אך פרדראג ראיקוביץ' הגיב היטב והדף.
כעבור שלוש דקות, שוב התקפה מהירה של בני יהודה.
ואלסקיס פרץ בימין ושלח כדור עומק לרחבה, תורג'מן הקדים את השומר שלו ובעט בנגיעה, אך החמיץ את המסגרת של ראיקוביץ'.
בעוד הצהובים שלחו שחקנים רבים להתקפה, דווקא בני יהודה הגיעה להזדמנות מצוינת בהתקפה מתפרצת.
בדקה ה-78 יצאה בני יהודה להתקפה מהירה, יונתן כהן שלח את ואלסקיס במצב של שלושה שחקני התקפה מול מגן בודד, אך ואלסקיס ניסה לבעוט מ-16 מטרים והחמיץ את המסגרת.
מכבי הגיעה להזדמנות אחרונה דקה לסיום, כאשר מיכה ניסה מרחוק, אך גם הוא לא מצא את המסגרת.
גם לאחר תשעים דקות, התוצאה נותרה על שוויון 0-0, והמשחק עבר להכרעה בהארכה.
המחצית הראשונה של ההארכה עברה ללא מצבים מסוכנים, עד שבדקת הסיום של החצי הראשון קיבל קיארטאנסון כדור בתוך הרחבה, עם גבו אל השער, לאחר מסירה כפולה על סף הרחבה.
קיארטאנסון הסתובב ובעט ברגל ימין, אך הכדור הוסט לקרן על ידי שחקן הגנה.
בדקה ה-108, בתוך החצי השני של ההארכה, איבדו הצהובים את הכדור במחצית המגרש.
אלמוג בוזגלו חטף ובפריצה מרשימה עבר מספר שחקני הגנה, עד שמסר ימינה ליונתן כהן.
האחרון הגביה לצד שמאל של הרחבה, שם נותר מרשיץ' פנוי, אך הנגיחה שלו לא סיכנה את השער של ראיקוביץ'.
לאחר שוויון 0-0 גם בתום ההארכה, המשחק הלך להכרעה בדו-קרב בעיטות עונשין.
מכבי בעטה ראשונה, אלברמן הכניע את אמיליוס זובאס, ומנגד ואלסקיס נעצר אצל ראיקוביץ', והשאיר את היתרון אצל מכבי.
שתי הבעיטות הבאות של כל קבוצה מצאו אף הן את הרשת, ולאחר שלוש בעיטות הובילה מכבי בתוצאה 2–3. אוסקר סקאריונה, הבועט הרביעי של מכבי, בעט חלש וזובאס הציל, אך מנגד ראיקוביץ' בזינוק מעולה הציל את הבעיטה של גורדנה והתוצאה נותרה 2–3 אחרי ארבע בעיטות.
הבועט החמישי של הצהובים, יוסי בניון, היה יכול להכריע את המשחק, אך בעט למרכז השער וזובאס הציל.
יונתן כהן איזן מנגד, 3-3 אחרי חמש בעיטות, ועוברים לבעיטה שישית.
בלמה של מכבי, טל בן-חיים, בעט לקורה והחוצה, והיה המחמיץ השלישי ברציפות של מכבי בדו-קרב.
סתיו פיניש כבש מן העבר השני, והגביע הלך לבני יהודה לראשונה אחרי 36 שנים.
גמר גביע המדינה בכדורגל 2016 התקיים באצטדיון טדי בירושלים ב-24 במאי 2016, ובו נקבע כי מחזיקת גביע המדינה בכדורגל 2015/2016 היא מכבי חיפה, שניצחה במשחק את מכבי תל אביב בתוצאה 0–1. הייתה זו המהדורה ה-77 של גביע המדינה, וה-63 מאז קום המדינה.
מכבי חיפה זכתה בגביע השישי בתולדותיה, בהופעתה ה-16 בגמר הגביע (ה-15 מאז קום המדינה).
הייתה זו הופעתה הראשונה בגמר מאז ההפסד 1–2 להפועל תל אביב ב-2012, וזכייתה הראשונה מזה 18 שנים, אז גברה על הפועל ירושלים 2-0 לאחר הארכה ב-1998. עבור מכבי תל אביב הייתה זו הופעתה ה-35 בגמר הגביע, וה-26 מאז קום המדינה.
מכבי תל אביב הגיעה לגמר כשיאנית הזכיות בגביע (23 זכיות, 17 לאחר קום המדינה), וכמחזיקת הגביע המכהנת לאחר שגברה 2–6 על הפועל באר שבע במשחק הגמר הקודם.
שתי הקבוצות נפגשו בעבר במעמד הגמר ארבע פעמים.
מאזן הניצחונות ערב הגמר עמד על שני ניצחונות לכל קבוצה, כאשר מכבי חיפה ניצחה ב-1962 (5-2 במשחק חוזר אחרי שוויון 0-0 במשחק הראשון) וב-1993 (1-0), ומכבי תל אביב ניצחה ב-1987 (4-3 בפנדלים אחרי שוויון 3-3 בתום הארכה), וב-2002 (5-4 בפנדלים אחרי שוויון 0-0 בתום הארכה).
משחק הגמר הוכרע משער בודד שנכבש בדקה ה-36 בבעיטה חופשית.
ישנה מחלוקת לגבי זהות כובש השער, בין הבועט לודוביק אוברניאק לבין חן עזרא, שספק נגע בכדור בדרכו אל השער.
על פי נתוני ההתאחדות לכדורגל בישראל, הקרדיט לכיבוש השער ניתן לעזרא.
מכבי חיפהסיבובמכבי תל אביביריבהתוצאהיריבהתוצאהבית"ר ירושלים2 - 1סיבוב ח'הפועל ניר רמת השרון3 - 1הפועל חיפה1 – 0שמינית הגמרהפועל ראשון לציון2 - 1הבני יהודה2 – 2רבע הגמר (משחק ראשון)הפועל כפר סבא3 - 04 – 1רבע הגמר (גומלין)2 - 0הפועל באר שבע3 - 1חצי הגמרבני סכנין3 - 2
מכבי חיפה החלה את דרכה לגביע עם יתר קבוצות ליגת העל, בסיבוב ח'.
חיפה, שלאורך כל משחקי הגביע פגשה יריבות מליגת העל בלבד, הוגרלה בסיבוב ח' למפגש מסקרן מול בית"ר ירושלים באצטדיון סמי עופר.
המפגש החל בקצב מסחרר כאשר כבר בדקה התשיעית בישל עומר אצילי ללידור כהן, שנגח את שער היתרון של האורחים.
חיפה הגיבה מהר, ובדקה ה-16 איזנה את התוצאה, לאחר בישול של חן עזרא ליוסי בניון, קפטן חיפה, שבעט בנגיעה מתוך הרחבה.
הקצב המהיר נמשך ובדקה ה-21, חמש דקות בלבד לאחר השוויון, השלימה חיפה את המהפך, בבעיטה של אסמאעיל ריאן מחוץ לרחבה.
בסיום, 2-1 למכבי חיפה בדרך לשמינית הגמר.
שמינית הגמר זימנה למכבי חיפה מפגש מול יריבתה העירונית, הפועל חיפה, באצטדיון סמי עופר.
מכבי חיפה הוגרלה כקבוצה הביתית, והכריעה את המשחק משער בודד בדקה החמישית.
גליינור פלט כבש את השער היחיד במשחק בבעיטה מ-18 מטרים, וקבע את תוצאת הסיום, 1-0 למכבי חיפה.
ברבע הגמר הוגרלה חיפה למפגש כפול מול בני יהודה תל אביב.
המפגש הראשון נערך באצטדיון בלומפילד, מגרשה הביתי של בני יהודה.
לאחר מחצית מאופסת, זכתה חיפה לפנדל בדקה ה-54, לאחר שריקה מעוררת מחלוקת בעקבות ספק דחיפה של איציק עזוז על לודוביק אוברניאק.
אלירן עטר דייק מהנקודה הלבנה והעלה את חיפה ליתרון.
רבע שעה לאחר מכן איזנה בני יהודה, עם נגיעה מקרוב של גל צרויה לאחר כדור קרן של פדרו גלבאן.
בדקה ה-74, חמש דקות לאחר שער השוויון, השלימה בני יהודה מהפך, לאחר מבצע אישי מרשים של מבשל השער הראשון, גלבאן.
בדקה ה-84 איזנה חיפה את התוצאה, לאחר שפלט קיבל כדור מעטר ותוך כדי נפילה גלגל את השוויון של חיפה, 2-2 בסיום.
ההכרעה עברה לאצטדיון סמי עופר, ובדקה ה-31 העלה גלבאן את בני יהודה ליתרון לאחר כדור קרן של אנטוניו מרשיץ'.
שלוש דקות בלבד לאחר מכן איזן גילי ורמוט בבעיטה לחיבורים מכ-17 מטרים.
בדקה ה-43 הושלם המהפך, לאחר שער עצמי של בן אלגרבלי, שניסה למנוע את הכדור מפלט אך כבש לשערו הוא.
בדקה ה-56 קבע בניון 1–3 וקירב את חיפה לחצי הגמר.
בדקה ה-72 קבע פלט בנגיחה את תוצאת המשחק, 4-1 לחיפה, שעולה לחצי הגמר עם 3–6 בסיכום המפגשים.
בחצי הגמר המתינה לחיפה הגרלה קשה בדמותה של הפועל באר שבע, פינאליסטית העונה הקודמת ומי שזכתה בסיום העונה באליפות המדינה.
משחקי חצי הגמר נקבעו לאצטדיון סמי עופר, כך שמכבי חיפה נהנתה ממשחק באצטדיונה הביתי, ומימשה את יתרונה לאחר 29 דקות.
בניון שלח את פלט, שתוך כדי גלישה הכניע את דודו גורש וקבע 0–1 לחיפה.
שלוש דקות לאחר מכן, פרץ טאלב טוואטחה באגף שמאל ובישל לפלט את השני שלו, 2-0 מהיר לחיפה.
שש דקות לאחר שהשלים צמד, נאלץ פלט לצאת עקב פציעה, והוחלף באלירן עטר.
המחליף היה לכובש השער השלישי בדקה השמונים, לאחר התקפה מתפרצת בסיומה כבש מבישול של ורמוט.
בדקה ה-87 כבש אנתוני ואקמה בנגיחה את השער המצמק, ובסיום 1–3 לחיפה בדרך לגמר הגביע.
מחזיקת הגביע המכהנת פתחה במירוץ לשמירה על התואר במפגש מול הפועל ניר רמת השרון מהליגה הלאומית.
המפגש, שהתקיים באצטדיון גרונדמן, היה השני בלבד של המאמן פיטר בוס בתפקיד, מאז החליף את סלבישה יוקאנוביץ'.
כבר בדקה ה-11 עלתה מכבי ליתרון 0–1 מפנדל מדויק של ברק יצחקי, לאחר ספק תפיסה ברחבה.
בדקה ה-67 זכתה גם רמת השרון לפנדל מפוקפק, לאחר ספק עבירה של יואב זיו.
יוסי שבחון, שחקן העבר של מכבי, איזן מהנקודה הלבנה, אך כעבור ארבע דקות חזר היתרון למכבי לאחר שעדן בן בסט כבש בבעיטה חזקה ושטוחה מחוץ לרחבה.
בדקה ה-81 נפסק כדור עונשין שלישי במשחק, לאחר שעומר צלישר הכשיל ברחבה את בן בסט.
ערן זהבי המחליף כבש וקבע 1–3 למכבי תל אביב בסיום.
בשמינית הגמר שוב פגשה מכבי יריבה מהלאומית למשחק חוץ, כאשר הוגרלה למשחק מול הפועל ראשון לציון באצטדיון הברפלד.
מכבי הפייבוריטית הופתעה בדקה ה-21, כאשר מוחמד אבו אל-היג'א כבש בבעיטה חופשית לרשת של דניאל ליפשיץ.
מכבי לחצה על שערה של ראשון לציון וחיפשה את שער השוויון במשך דקות ארוכות, ורק בדקה ה-74 הצליחה להשיג אותו.
אורלנדו סה, שעלה כמחליף במחצית להופעת הבכורה שלו במועדון, כבש בנגיחה לאחר הגבהה מדויקת של אלי דסה.
המשחק עבר להכרעה בהארכה, ובדקה ה-101 הצליחה מכבי להשלים את המהפך.
דור מיכה שלח את הכדור לרחבה, ומשם כבש זהבי במספרת מרהיבה את שער הניצחון של האורחת.
שלוש דקות לאחר השער הורחק עמרי בן הרוש בכרטיס אדום, אך מכבי הצליחה לשמור על התוצאה עד הסיום ולהעפיל לרבע הגמר.
ברבע הגמר פגשה מכבי לראשונה יריבה מליגת העל, כאשר הוגרלה למפגש כפול מול הפועל כפר סבא.
המשחק הראשון נערך באצטדיון לויטה בכפר סבא, ובו השיגה מכבי מקדמה משמעותית לקראת הגומלין.
מסכת השערים החלה בדקה ה-33, כאשר האריס מדוניאנין הגיע מאחור למסירה של זהבי ובעט היטב למשקוף ופנימה, 1-0 למכבי.
בדקה ה-55 העביר דסה כדור רוחב מאגף ימין, זהבי פספס את הכדור ועדן בן בסט הגיע היטב וכבש מקרוב כדי לקבוע 0–2. בדקה ה-88 קבע דור מיכה את תוצאת המשחק עם בעיטה ברגל שמאל מחוץ לרחבה, 3-0 בסיום למכבי תל אביב.
הגומלין היה למשחק הגביע היחיד של מכבי באותה העונה באצטדיון בלומפילד.
מכבי עלתה בהרכב משני בעקבות היתרון המבטיח מהמשחק הראשון, אך לאחר 23 דקות עלתה על לוח התוצאות, כאשר עדן בן בסט בישל לשלומי אזולאי שבעט שטוח אל הרשת.
בן בסט, מבשל השער הראשון, היה חתום על השער השני בתוספת הזמן של המחצית הראשונה.
בן בסט עבר את השוער, שהכשיל אותו ברחבה, וסחט כדור עונשין לזכות מכבי.
בן בסט עצמו ביצע היטב את הבעיטה, 2-0 למכבי.
התוצאה נותרה עד לסיום, ומכבי המשיכה לחצי הגמר עם 0–5 בסיכום המפגשים.
בהגרלת חצי הגמר נמנעה מכבי ממפגשים קשים מול מכבי חיפה או באר שבע, והגרילה את בני סכנין.
המפגש נערך באצטדיון סמי עופר בחיפה, והיה למשחק רווי שערים ושנוי במחלוקת.
בדקה ה-22 הפתיעה סכנין עם שער יתרון, שהיה צריך להיפסל.
דיוגו קאצ'ובה שלח כדור עומק, שלושה שחקני סכנין נמצאו בעמדת נבדל, ואחד מהם, פיראס מוגרבי, הגיע לכדור וכבש.
חמש דקות לאחר מכן, השיגה מכבי את השוויון במהלך שנוי במחלוקת.
הכדור נמסר לעלי עותמאן שאפשר לו לצאת לחוץ בגלל מתיחה בשריר.
טל בן-חיים מיהר לחדש את המשחק ולא להחזיר את הכדור לשחקני סכנין (מאמן סכנין, יוסי אבוקסיס, נראה כשהוא מסמן לעותמאן ליפול לדשא רק לאחר חידוש המשחק).
המהלך המשיך דרך דור מיכה, שהגביה מימין לברק יצחקי, שנגח לרשת את שער השוויון.
במהומה שהתפתחה על כר הדשא לאחר השער, הורחק אבוקסיס לאחר שדחף את בן חיים.
בדקה ה-52 ניצלה סכנין טעות נדירה של זהבי, שאיבד לז'ורז'יניו.
הברזילאי פרץ קדימה ובישל לשלומי אזולאי את שער היתרון, 2-1 לסכנין.
בדקה ה-66 חזרה מכבי למשחק פעם נוספת, לאחר עבירה של תאמבי סגס ברחבה על יצחקי.
זהבי דייק מהנקודה הלבנה וקבע שוויון 2-2. בדקה ה-85 עלתה מכבי ליתרון בפעם הראשונה במשחק, משער דרמטי של בן חיים, שפרץ משמאל למרכז לאחר מסירה של מדוניאנין, ובעט היטב בימין לפינה הרחוקה.
3-2 למכבי תל אביב בסיום, בדרך לגמר גביע המדינה.
שתי הקבוצות נפגשו באצטדיון טדי בירושלים, ארבעה ימים בלבד לאחר שהתמודדו ביניהן באצטדיון בלומפילד במסגרת מחזור הליגה האחרון באותה העונה.
מכבי תל אביב, שהגיעה לאותו המשחק עם סיכוי לזכות באליפות, הביסה את חיפה בתוצאה 6-0 אך הפסידה את התואר להפועל באר שבע.
חיפה של המאמן רוני לוי הגיעה למשחק ללא צמד חלוציה הבכירים, גליינור פלט ואלירן עטר הפצועים, ופתחה בהרכב הגנתי עם שני קשרים אחוריים (נטע לביא ורומאריו פירס) וחלוץ בודד, שובל גוזלן.
הקפטן יוסי בניון פתח אף הוא בהרכב, במשחקו האחרון בשורות המועדון בטרם עבר ליריבה, מכבי תל אביב.
מנגד, הגיעה קבוצתו של פיטר בוס למשחק עונה בלבד לאחר שזכתה בטרבל הישראלי, עם זכיות באליפות המדינה, גביע המדינה וגביע הטוטו, ולאחר שכבר איבדה את האליפות ואת גביע הטוטו, רצתה לשמור על הגביע.
עבור בוס, שלא הפסיד בליגה מאז הגיע למכבי תל אביב בחודש ינואר, היה זה משחקו האחרון על הקווים לפני המעבר היוקרתי לאייאקס.
הקפטן ערן זהבי פתח בחוד ההתקפה, ומצידיו טל בן-חיים ודור מיכה.
מכבי תל אביב הגיעה להזדמנות הראשונה במשחק לאחר עשר דקות בלבד.
הבלם איתן טיבי שלח כדור עומק גבוה לכיוונו של בן חיים, אייל משומר שהקדים את בן חיים נגח לכיוון שערו הוא, אך הכדור המסוכן חלף סמוך לעמוד ויצא לקרן.
הצהובים המשיכו לשלוט במגרש, ובדקה ה-22 התקרבו פעם נוספת לכיבוש.
ניסיון בעיטה של האריס מדוניאנין נבלם על ידי ההגנה עד לבן חיים באגף שמאל.
הקיצוני השמאלי ניסה לסובב לפינה הרחוקה, אך הבעיטה לא הייתה מדויקת והחמיצה את המסגרת.
דקה לאחר מכן, הגיעה חיפה להזדמנות הראשונה שלה במשחק.
כדור ארוך של משומר מחלק המגרש של הירוקים עבר את כל שחקני ההגנה והגיע לגוזלן, שמול השוער בעט מעל למשקוף.
גם לאחר המצב של חיפה, המשיכה מכבי תל אביב לשלוט במשחק ללא עוררין, ובדקה ה-34 כמעט ובאה על שכרה בתום מהלך נאה.
אבי ריקן מסר לבן חיים, שהעביר בנגיעה בעקב למיכה.
האחרון שלח בכדור עומק את ריקן בצד שמאל של הרחבה, וריקן העביר בנגיעה כדור שטוח למרכז הרחבה.
הראשון להגיע היה זהבי, אך הכדור שלו עלה מעל למשקוף.
בדקה ה-36, ובניגוד למהלך המשחק, עלתה חיפה על לוח התוצאות.
לודוביק אוברניאק הגביה כדור נייח מאגף ימין לעבר הפינה הרחוקה, הכדור עבר את כל שחקני ההגנה וספק נגע ברגלו של חן עזרא, אך לא שינה את כיוון התנועה.
פרדראג ראיקוביץ' המופתע לא זז, והכדור חדר לרשת.
שער מקרי של הירוקים, שנרשם לזכותו של עזרא.
בדקה הארבעים הגיעה מכבי תל אביב למצב קורץ, והתקרבה לשוויון.
מיכה הגביה מסף הרחבה מצד ימין אל עבר זהבי, שנותר פנוי ונגח היטב מכארבעה מטרים, אך ולדימיר סטויקוביץ' הצליח להדוף מקו השער.
דקה לאחר מכן, רגע של מחלוקת כאשר נגיעת יד של משומר ברחבה לא הניבה פנדל לצהובים, לאחר שהשופט ריינשרייבר קבע שהיד הייתה צמודה לגוף.
השליטה של הצהובים לא הניבה פרי עד המחצית, שהסתיימה ביתרון 0–1 למכבי חיפה.
גם המחצית השנייה התנהלה בשליטה מוחלטת של מכבי תל אביב.
מכבי חיפה הסתגרה בהגנה ומיעטה לצאת להתקפות, בניסיון לשמור על היתרון.
המצב הראשון בחצי השני הגיע בדקה ה-57. כדור גבוה של אבי ריקן עבר את כל שחקני ההגנה והגיע לנוסא איגיבור, שמתיבת החמש בעט תוך כדי גלישה מעל למשקוף.
שתי דקות לאחר מכן שוב דרשה מכבי תל אביב כדור עונשין לאחר שנטע לביא הפיל את ריקן ברחבה, אך השופט שוב סימן להמשיך.
בדקה ה-68 הגיעה מכבי חיפה להזדמנות בהתקפה מתפרצת, בסיומה סובב חן עזרא מצד שמאל ממצב נוח, אך החמיץ את המסגרת.
שבע דקות מאוחר יותר ניסה בן חיים במצב דומה מן העבר השני, אך גם הוא החמיץ את שערו של סטויקוביץ'.
מספר דקות עברו ושוב מכבי סיכנה את השער, בן חיים פרץ משמאל והעביר למרכז הרחבה, סטויקוביץ' שיצא משערו נכנע לכדור שבעט ריקן תוך כדי גלישה, אך הכדור החמיץ במעט את הפינה הקרובה.
מכבי חיפה המשיכה להסתגר עד לסיום, והצליחה למנוע ממכבי תל אביב לכבוש את השוויון.
בסיום, 1-0 למכבי חיפה, שזוכה לאחר 18 שנים בגביע השישי בתולדותיה.
גמר גביע המדינה בכדורגל 2015 התקיים באצטדיון סמי עופר בחיפה ב-20 במאי 2015, ובו נקבע כי מחזיקת גביע המדינה בכדורגל 2014/2015 היא מכבי תל אביב, שניצחה במשחק את הפועל באר שבע בתוצאה 2–6. הייתה זו המהדורה ה-76 של גביע המדינה, וה-62 מאז קום המדינה.
מכבי תל אביב, שיאנית הזכיות בגביע המדינה, זכתה בתואר בפעם ה-23 בתולדותיה (17 מאז קום המדינה), בהופעתה ה-34 בגמר הגביע וה-25 מאז קום המדינה.
מכבי שבה למעמד הגמר לראשונה מזה עשור, אז גברה בדו-קרב בעיטות עונשין על מכבי הרצליה (2-2 בתום הזמן החוקי) ב-2005. בעשר השנים מאז זכייתה הקודמת בגביע המדינה, לא הצליחה מכבי לצלוח את שלב שמינית הגמר.
מנגד, הפועל באר שבע העפילה לגמר הרביעי בתולדותיה, והראשון מאז 2003, אז נוצחה בבעיטות הכרעה על ידי הפועל רמת-גן לאחר שוויון 1-1 בתום הזמן החוקי.
מאזנה ערב המשחק עמד על ניצחון בודד ושני הפסדים במעמד גמר הגביע.
שתי הקבוצות נפגשו במעמד הגמר פעם אחת קודם לכן, לאחר שב-1997 גברה באר שבע 0–1 על מכבי תל אביב וזכתה בגביע הראשון, והיחיד עד אז, בתולדותיה.
בעקבות ניצחונה של מכבי במשחק, השלימה הקבוצה זכייה היסטורית בטרבל הישראלי, והייתה הראשונה בהיסטוריה שעושה זאת.
טרם משחק הגמר הבטיחה מכבי את זכייתה באליפות המדינה ובגביע הטוטו.
משחק הגמר רווי השערים נפתח בשער של ראדה פריצה השוודי בדקה ה-21, שקבע 0–1 למכבי תל אביב.
יואב זיו הכפיל את יתרונה של מכבי בדקה ה-28, ושש דקות אחר כך צימק אובידיו הובאן הרומני את התוצאה, וקבע את תוצאת הסיום של המחצית, 2-1 למכבי.
המחצית השנייה נפתחה עם שער נוסף של פריצה בדקה ה-47 בנגיחה, וחמש דקות לאחר מכן השלים השוודי שלושער וקבע 1–4 למכבי תל אביב.
בדקה ה-57 החזיר מאור בוזגלו את באר שבע למשחק, אך דקה בלבד לאחר מכן קבע ערן זהבי 5-2 למכבי תל אביב.
הקצב המהיר נמשך, וכעבור ארבע דקות קבע מהראן ראדי את תוצאת המשחק, 6-2 היסטורי למכבי תל אביב.
מאור בוזגלו הורחק בכרטיס אדום ישיר בדקה האחרונה של ההתמודדות.
ניצחונה של מכבי הפך אותה לדאבליסטית הראשונה מאז הפועל תל אביב בעונת 2009/2010. היה זה משחק הגמר הפורה ביותר מאז קום המדינה, עם שמונה שערים.
בכך, נופץ השיא בן 56 השנים שהושג ב-1959, אז גברה מכבי תל אביב 3–4 על הפועל פתח תקווה.
הפועל באר שבעסיבובמכבי תל אביביריבהתוצאהיריבהתוצאהמכבי הרצליה1 - 0סיבוב ח'בית"ר תל אביב רמלה4 - 1הפועל רעננה1 - 0השמינית הגמרהפועל אשקלון1 – 0מכבי יבנה3 - 0רבע הגמר (משחק ראשון)עירוני קריית שמונה1 – 11 - 1רבע הגמר (גומלין)3 – 0הפועל עפולה7 - 0חצי הגמרמכבי אחי נצרת3 - 0
הפועל באר שבע החלה את דרכה במפעל בסיבוב ח', במפגש חוץ מול מכבי הרצליה מהלאומית באצטדיון עירוני הרצליה.
באר שבע הפגינה יכולת פושרת, אך הצליחה להכריע את המשחק משער בודד בדקה השבעים, לאחר הגבהת כדור חופשי של מאור בוזגלו, ממנה כבש מקרוב ויליאם סוארס.
שמונה דקות לאחר מכן, הורחק ברק לביא מהרצליה בכרטיס צהוב שני.
בשמינית הגמר התארחה באר שבע אצל הפועל רעננה מליגת העל באצטדיון נתניה.
האירוע המשמעותי ביותר במחצית הראשונה היה דווקא אירוע משמעתי, כאשר בשלהי המחצית הראשונה התעמתו ביניהם שני שחקני באר שבע, אליניב ברדה וג'ון אוגו, שהוחלפו בעקבות העימות על ידי המאמן אלישע לוי במחצית המשחק.
בסיום הזמן החוקי של ההתמודדות נותרה התוצאה שוויון 0-0, והמשחק עבר להכרעה בהארכה.
בדקה ה-116, ארבע דקות בלבד לפני תום ההארכה, הצליח סיראז' נסאר, שנכנס כמחליף בדקה המאה, לכבוש את שער הניצחון בבעיטה מדויקת לפינה השמאלית, ולהעלות את באר שבע לרבע הגמר.
ברבע הגמר פגשה באר שבע לצמד משחקים את מכבי יבנה מהלאומית.
את המשחק הראשון אירחה יבנה באצטדיון עירוני נס ציונה, ושמרה על שערה במחצית הראשונה שהסתיימה בשוויון 0-0. במחצית השנייה עלתה באר שבע ליתרון ראשון כבר בדקה החמישים, לאחר כדור קרן של בוזגלו, אותו המשיך אוגו בנגיחה, ושלומי ארבייטמן דחק מקרוב לרשת.
בדקה ה-74, בנגיעתו הראשונה בכדור, כבש המחליף נסאר מבישול של מאור מליקסון את שערה השני של באר שבע.
מליקסון עצמו קבע את תוצאת המשחק חמש דקות לאחר מכן, מבישול של רועי גורדנה.
3-0 לבאר שבע, שמשיגה מקדמה משמעותית לגומלין.
בגומלין באצטדיון וסרמיל עלתה באר שבע בהרכב חסר, אך עלתה ראשונה ליתרון עם שער של דובב גבאי.
בתוך תוספת הזמן קבע דניאל גרץ שוויון 1-1 בפעולה אישית, וקבע את תוצאת הסיום.
עם 1–4 בסיכום שני המפגשים, העפילה באר שבע לחצי הגמר.
חצי הגמר הפגיש את באר שבע עם הפועל עפולה מהלאומית באצטדיון טדי בירושלים.
באר שבע נחשבה לפייבוריטית המוחלטת טרם המשחק, והוכיחה את עליונותה כבר בדקות הפתיחה.
בדקה השלישית בישל מליקסון לגבאי את שער היתרון.
בדקה השביעית עלתה באר שבע ליתרון 0–2 מהיר, כאשר מליקסון רשם בישול שני והפעם לארבייטמן, שכבש בנגיחה.
בדקה השלושים השלים ארבייטמן צמד בהקפצה מעל השוער, ודקה להפסקה קבע מליקסון 0–4. במחצית השנייה המשיכה השליטה המוחלטת של באר שבע, על כר הדשא ובלוח התוצאות.
בדקה ה-68 השלים גבאי צמד וקבע 0–5, אביתר אילוז המחליף כבש בדקה ה-71, דקה אחרי שנכנס כמחליף, והעלה את התוצאה ל-0–6, ובדקה השמונים השלים גבאי שלושער בבעיטה מהאוויר וקבע את תוצאת הסיום, 7-0 להפועל באר שבע בדרך לגמר גביע המדינה.
מכבי תל אביב פתחה את משחקיה בגביע בסיבוב ח', עם יתר קבוצות ליגת העל.
היא הוגרלה למפגש חוץ מול בית"ר תל אביב רמלה מהליגה הלאומית באצטדיון טוטו רמלה.
מכבי עלתה בהרכב חסר, אך כבר בדקה השלישית עלתה ליתרון, לאחר שברק יצחקי, שחזר לשחק לאחר פציעה של כשנה, כבש מקרוב מבישול של גאל מרגוליס.
בדקה ה-25 הפתיעה המארחת ואיזנה את התוצאה.
קרלוס גרסיה הכשיל ברחבה את מתן לוטטי, ואבי אבינו איזן בפנדל.
ארבע דקות אחר כך חזרה מכבי להוביל, לאחר שדור פרץ בעט כדור שנהדף על ידי השוער, וברק בדש כבש בכדור החוזר.
בדקה ה-52 השלים יצחקי צמד משער נאה בבעיטה מהאוויר מהגבהה של דן איינבינדר.
בן רייכרט קבע את תוצאת המשחק עם שער בדקה ה-72, 4-1 בסיום למכבי תל אביב.
בשמינית הגמר אירחה מכבי תל אביב את הפועל אשקלון, מוליכת ליגה א' דרום (הליגה השלישית) באותו הזמן, באצטדיון בלומפילד.
מאמן מכבי, פאקו אייסטאראן, בחר פעם נוספת לעלות בהרכב משני, וכמעט ושילם על כך בתוצאה מפתיעה.
המשחק הוכרע משער של יצחקי, שהעלה את מאזנו בגביע לשלושה כיבושים, בדקה ה-84 לאחר הגבהה מדויקת של מהראן ראדי.
הניצחון הבטיח למכבי העפלה לרבע גמר הגביע לראשונה מזה עשור.
ברבע הגמר הוגרלה מכבי למפגש כפול ומסקרן מול מחזיקת הגביע המכהנת ואחת מקבוצות הצמרת הבולטות בליגה באותה העונה, עירוני קריית שמונה.
המשחק הראשון באצטדיון עירוני קריית שמונה נדחה בשבועיים עקב הצפה, ובמועדו החדש, העלה ערן זהבי את האורחת ליתרון על סף ההפסקה, עם פעולה נאה ובעיטה מדויקת לפינה לאחר מסירה של בדש.
במחצית השנייה שיחקה קריית שמונה משחק התקפי, והשיגה את השוויון שלוש דקות בתוך תוספת הזמן משער של שמעון אבו חצירא.
בסיום, שוויון 1-1. הגומלין נערך בבלומפילד, ובו עלתה מכבי ליתרון משער של בדש בדקה ה-26, בכדור חוזר לבעיטה חלשה של ראדי.
ארבע דקות בלבד עברו, וזהבי הכפיל את התוצאה מבישול של דור מיכה.
בדקה ה-69 קבעה מכבי את תוצאת המשחק בפנדל של ערן זהבי, לאחר הכשלה של השוער גיא חיימוב על טל בן-חיים בתוך הרחבה.
3-0 מרשים למכבי בסיום, ועם 1–4 בסיכום שני המפגשים, עלתה מכבי לחצי הגמר.
חצי הגמר התקיים באצטדיון טדי בירושלים, והפגיש בין מכבי תל אביב למכבי אחי נצרת מהלאומית.
כבר לאחר שתי דקות עלתה מכבי ליתרון מרגליו של ערן זהבי, מבישול של ניקולה מיטרוביץ'.
לאחר השער הצליחה אחי נצרת להוות יריב שקול למכבי, אך לא הגיעה להזדמנויות ממשיות בחלק הקדמי.
לקראת סיום ההתמודדות, הצליחה מכבי להגדיל את התוצאה, תחילה משער של ראדה פריצה בדקה ה-82, לאחר בישול נאה ושני במשחק של מיטרוביץ'.
בדקה ה-89 קבע מיטרוביץ', המצטיין במגרש, את תוצאת המשחק, לאחר שהקפיץ מעל השוער מכ-25 מטרים.
בסיום, 3-0 למכבי תל אביב, בדרכה לגמר הראשון מזה עשור.
מכבי תל אביב הגיעה למשחק שלושה ימים לאחר שגברה 1–2 על עירוני קריית שמונה וזכתה באליפות המדינה, שהייתה התואר השני שלה באותה העונה (אחרי גביע הטוטו).
המאמן פאקו אייסטאראן סבל מסגל חסר מאוד, במיוחד בקו האחורי, כאשר נאלץ להסתדר ללא שרן ייני, איתן טיבי וקרלוס גרסיה הפצועים, וללא דור פרץ שנעדר עקב צבירת כרטיסים צהובים.
גם נוסא איגיבור המוצהב נעדר מהסגל למפגש, ופאקו עלה עם קו אחורי מאולתר.
גל אלברמן, שפתח כקפטן, הוסט מעמדתו הרגילה כקשר אל מרכז ההגנה, שם שיחק לצדו של עמרי בן הרוש, שבעצמו הוסט מעמדת המגן השמאלי.
טל בן-חיים פתח על הספסל, כאשר בחלק הקדמי פתחו הצהובים עם ראדה פריצה במרכז ההתקפה, ומאחוריו ערן זהבי ודור מיכה.
מנגד, אלישע לוי פתח אליניב ברדה, קפטן הקבוצה, בהרכב הפותח, לאחר שהצליח לחזור לאימונים מלאים במהלך אותו השבוע.
מאור מליקסון לא היה כשיר במאת האחוזים ופתח על הספסל, כאשר באר שבע עלתה במערך התקפי שכלל לצדו של ברדה גם את שלומי ארבייטמן ואת דובב גבאי.
מכבי הגיעה להזדמנות ראשונה בדקה השביעית, לאחר שכדור מאגף ימין מצא, לאחר ערבוביה ברחבת באר שבע, את דן איינבינדר, שמתוך הרחבה בעט לא מדויק והחמיץ את המסגרת.
מן העבר השני, באר שבע ניסתה לבחון את הגנת מכבי עם כדורים שנשלחו לתוך הרחבה אך לא הצליחה להגיע למצבי הבקעה.
בדקה ה-21 עלתה מכבי ליתרון ראשון במשחק.
מיכה שלח מאגף ימין כדור עומר לעברו של פריצה, שהתגבר על השומר שלו ויליאם סוארס.
האחרון ניסה לשלוח רגל והרחיק לעברו של השוער אוסטין אג'ידה, שהדף לרגליו של פריצה, האחרון נותר מול השער וגלגל אל הרשת החשופה, 1-0 למכבי תל אביב.
באר שבע ניסתה להגיב מן העבר השני, כאשר גבאי הגביה לרחבה וארבייטמן הגיע ראשון ובנגיעה מהאוויר החמיץ את המסגרת.
בדקה ה-28 הכפילה מכבי את התוצאה.
זהבי שלח שמאלה ליואב זיו, שנבלם על ידי בן ביטון.
הכדור הגיע לפריצה, שעל סף הצד השמאלי של תיבת החמש לא הצליח לייצר בעיטה מלאה ורק גלגל לכיוונו של אג'ידה.
השוער הדף חזרה לרגליו של פריצה, שהקפיץ למרכז הרחבה, הכדור פגע בברכו של זיו והתגלגל אל הרשת החשופה, 2-0 למכבי תל אביב.
בדקה ה-34 הצליחה באר שבע לצמק את התוצאה.
אובידיו הובאן חטף כדור במרכז המגרש ופרץ בחופשיות לרחבה, שם מכ-14 מטרים שלח בעיטה חדה לפינה הימנית והרחוקה של חואן פבלו קולינאס, 2-1 למכבי תל אביב.
מיד לאחר השער ביצע אלישע לוי חילוף מוקדם, ויתר על טומיסלב פאיוביץ' והכניס במקומו את רועי גורדנה.
עד למחצית לא נרשמו עוד מצבים מסוכנים.
מכבי תל אביב יורדת ביתרון למחצית.
המחצית השנייה נפתחה בקצב מסחרר מצדה של האלופה.
כבר בדקה ה-47 עלתה מכבי ליתרון 1–3, לאחר שמהראן ראדי הגביה קרן מאגף ימין, ופריצה שהגיע מאחורה עלה גבוה מעל סוארס ונגח היטב לפינה.
חמש דקות עברו, ופריצה השלים שלושער היסטורי וראשון שלו במדי מכבי.
זהבי שלח את הכדור ימינה לעברו של מיכה, הקשר הקפיץ כדור עומק למרכז הרחבה אליו הגיע פריצה, ששבר את מלכודת הנבדל, ובנגיעה הקפיץ לפינה הרחוקה של אג'ידה, 4-1 למכבי תל אביב לאחר 52 דקות בגמר הגביע.
הקצב המהיר נמשך, ובדקה ה-57 הצליחה באר שבע לצמק את התוצאה.
אופיר דוידזאדה שלח כדור מאגף שמאל אל תוך הרחבה, הגנת מכבי הרחיקה את הכדור, דובב גבאי הגיע אליו ראשון ובנגיעה הוריד אל מחוץ הרחבה, ומאור בוזגלו שלח את הכדור הקופץ בנגיעה מ-17 מטרים לחיבורים הרחוקים.
שער נאה של בוזגלו, 4-2 למכבי תל אביב.
דקה עברה, ומכבי הגיבה עם שער נוסף.
הגנת באר שבע התקשתה להסתדר עם כדור ארוך שנשלח מחצי המגרש של מכבי, הכדור הגיע לפריצה, שעצר ומצא במסירה שטוחה את זהבי.
האחרון חדר לרחבה, ומול אג'ידה היוצא גלגל אל הרשת.
5-2 למכבי תל אביב, 58 דקות מהפתיחה.
פריצה העלה את מאזנו לשלושה שערים ושני בישולים במשחק הגמר.
בדקה ה-62 נכבש השער החמישי במחצית השנייה, שער שקבע את תוצאת המשחק.
ראדי קיבל כדור ממיכה בצד ימין, חתך לכיוון המרכז וברגל שמאל שלח בעיטה חזקה ומדויקת לפינה הקרובה.
אג'ידה הגיב באיחור והכדור נעצר רק ברשת, 6-2 למכבי תל אביב.
בדקה השמונים התקרבה מכבי לשער שביעי.
זהבי פרץ מימין והעביר למרכז הרחבה, ברק בדש המחליף נותר פנוי, הגיע ראשון ומחמישה מטרים בעט בנגיעה למרכז השער, אג'ידה הגיב היטב והדף.
בדקה ה-87 שוב מצב טוב לשחקן מחליף, הפעם טל בן חיים, שנשלח לרחבה ונותר באחד-על-אחד מול אג'ידה, אך תחת לחץ המגן שמאחוריו גלגל כדור חלש שאג'ידה הצליח להדוף.
בדקה האחרונה של המשחק, נשארה באר שבע בעשרה שחקנים, לאחר שבוזגלו הורחק בכרטיס אדום בעקבות גלישה מאוחרת מאחור על בן הרוש.
בסיום, 6-2 למכבי תל אביב, שמחזירה לעצמה את הגביע לאחר עשור, והופכת לטרבליסטית הראשונה בתולדות הכדורגל הישראלי.
דניאל בר נתן (שופט רחבה)
גמר גביע המדינה בכדורגל 2014 התקיים באצטדיון רמת גן ב-7 במאי 2014, ובו נקבע כי מחזיקת גביע המדינה בכדורגל 2013/2014 היא עירוני קריית שמונה, שניצחה במשחק את מכבי נתניה בתוצאה 0–1 לאחר הארכה.
הייתה זו המהדורה ה-75 של גביע המדינה, וה-61 מאז קום המדינה.
זהו משחק גמר גביע המדינה האחרון שנערך באצטדיון רמת גן.
עירוני קריית שמונה זכתה בגביע הראשון בתולדותיה, בהופעתה השנייה ברציפות, והשנייה בתולדותיה, במשחק הגמר.
היא הייתה לזוכה ה-17 בגביע מקום המדינה, והזוכה החדשה הראשונה מזה עשור, אחרי בני סכנין שזכתה בתואר ב-2003/2004. מנגד, העפילה מכבי נתניה לגמר כנציגת הליגה הלאומית, והייתה לקבוצה השמינית בתולדות המפעל, והשישית מקום המדינה, המעפילה לגמר מליגת המשנה.
הייתה זו הופעתה הרביעית בתולדותיה במעמד הגמר, והראשונה מזה 36 שנים, אז גברה 1–2 על בני יהודה תל אביב בגמר גביע המדינה 1978. היה זה הפסדה השלישי של נתניה בארבעת משחקי הגמר בהם השתתפה.
במשחק עצמו לא נכבשו שערים בזמן החוקי, והוא עבר להכרעה בהארכה.
בדקה ה-97, שבע דקות בתוך ההארכה, כבש אחמד עאבד את השער היחיד במשחק, וקבע את תוצאת הסיום, 1-0 לקריית שמונה.
מכבי נתניהסיבובעירוני קריית שמונהיריבהתוצאהיריבהתוצאהאחווה עראבה1 - 0סיבוב ז'לא השתתפההפועל רמת-גן3 - 1הסיבוב ח'הפועל עכו3 - 0הפועל נצרת עילית1 - 0שמינית הגמרהפועל חיפה3 – 0הפועל ניר רמת השרון3 - 0רבע הגמרבית"ר ירושלים2 – 0מכבי פתח תקווה2 - 1חצי הגמרהפועל באר שבע2 - 1
מכבי נתניה, נציגת ליגת המשנה, החלה את דרכה סיבוב אחד מוקדם יותר מקריית שמונה, ופגשה בסיבוב ז' את אחווה עראבה מליגה א' באצטדיון נתניה.
על אף עדיפותה של המארחת, מוליכת הליגה הלאומית, היא התקשתה להגיע למצבים ועלתה ליתרון רק בדקה ה-71, משער של עידו אקסברד לאחר מסירה של ערן לוי בתוך הרחבה.
בדקה האחרונה איזנה אחווה עראבה בכדור חופשי, אך שופט המשחק פסל את השער ופסק על בעיטה חוזרת לאחר ביצוע מוקדם מדי של הבעיטה.
נתניה ניצלה משוויון דרמטי ועלתה לשלב הבא עם 0–1 בסיום.
בסיבוב ח' פגשה נתניה את מחזיקת הגביע, הפועל רמת גן, יריבתה בליגה הלאומית.
במשחק, אותו אירחה רמת גן באצטדיון וינטר, עלתה נתניה ליתרון בדקה ה-25 משער של אקסברד.
בדקה ה-42 הצליחה המארחת לאזן משער עצמי של רן רול.
בדקה ה-87 נשארה רמת גן בעשרה שחקנים לאחר כרטיס אדום לעומר חזום.
המשחק הלך להכרעה בהארכה, שם חזרה נתניה להוביל בדקה ה-104, לאחר שער של ירין חסן.
בדקה ה-110 הכשיל איסומאילה לינגאנה ברחבה את לארי קאיודה וספג כרטיס אדום שהשאיר את קבוצתו בתשעה שחקנים.
ערן לוי דייק מהנקודה הלבנה וקבע את תוצאת המשחק, 3-1 לנתניה בסיום.
בשמינית הגמר אירחה נתניה יריבה נוספת מהלאומית, הפועל נצרת עילית.
המשחק הוכרע משער בודד בדקה ה-22, לאחר שערן לוי בישל לעידן שריקי את השער שקבע 0–1 לנתניה בסיום, בדרך לרבע הגמר.
בשלב רבע הגמר פגשה נתניה, מוליכת הליגה הלאומית, את הפועל ניר רמת השרון, נועלת טבלת ליגת העל, באצטדיון בנתניה.
בדקה ה-15 זכתה נתניה בפנדל לאחר עבירה של איתמר ניצן על רן רול.
ערן לוי דייק וקבע 0–1 לנתניה.
שתי דקות להפסקה הכפילה נתניה את התוצאה לאחר שרן רול כבש מקרוב לאחר הדיפה לא טובה של ניצן, ובקה ה-56 קבע ירין חסן את תוצאת המשחק, לאחר שנגח מקרוב כדור קרן של ערן לוי וקבע 0–3. בדקה האחרונה הכשיר טוברנו פינאס את אמיר האדז'יץ' ברחבה והורחק בכרטיס אדום.
האדז'יץ' עצמו בעט את הפנדל לזכות רמת השרון, אך אוהד לויטה הדף ושמר על התוצאה.
עם 0–3 בסיום, עלתה נתניה לחצי הגמר.
בחצי הגמר באצטדיון רמת גן שוב פגשה נתניה את נועלת הטבלה בליגת העל, כאשר הפעם הייתה זו מכבי פתח תקווה.
לאחר מחצית ראשונה מאופסת עלתה נתניה ליתרון בדקה ה-49, משער של עידן שריקי, שכבש מקרוב מול רשת חשופה.
בדקה ה-89 יצאה נתניה להתקפה מתפרצת, בסיומה בישל ערן לוי לקאיודה את השער השני, 2-0 לנתניה.
דקה בתוך תוספת הזמן זכתה פתח תקווה בפנדל לאחר נגיעת יד של פינאס ברחבה.
דיא סבע צימק מהנקודה הלבנה, ובסיום 1–2 למכבי נתניה, שחוזרת אחרי 36 שנים לגמר גביע המדינה.
עירוני קריית שמונה החלה את דרכה במפעל בסיבוב ח', עם יתר קבוצות ליגת העל, והוגרלה למשחק ביתי באצטדיון עירוני קריית שמונה מול הפועל עכו, אף היא מהליגה הבכירה.
בדקה ה-35 כבש אופיר מזרחי בנגיחה מהגבהה של עודד אלקיים וקבע 0–1 לקריית שמונה.
בדקה ה-75 הכפיל רוג'רס קולה עבור המארחת לאחר כדור קרן, ובדקה האחרונה נקבעה תוצאת המשחק, שוב לאחר כדור קרן, שפגע בקלמי סבן.
שער עצמי שקבע 0–3 בסיום למארחת.
בשמינית הגמר פגשה קריית שמונה את הפועל חיפה, ארבעה ימים לאחר שניצחה את אותה היריבה 0–2 בליגה.
קריית שמונה התארחה באצטדיון קריית אליעזר בחיפה, ובדקה ה-34 עלתה ליתרון לאחר בישול של אחמד עאבד לרועי קהת.
דויד מנגה הכפיל בנגיחה בדקה ה-47, ובדקה ה-85 נקבעה תוצאת המשחק, לאחר שקריית שמונה זכתה בפנדל בעקבות נגיעת יד של אושרי רואש, אותו תרגם ויאם עמאשה לשער וקבע 0–3 לאורחים בסיום.
קריית שמונה הוגרלה למפגש ביתי מסקרן ברבע הגמר מול בית"ר ירושלים.